֊Վերին աստիճանի զարհուրելի է այն, որ նա ուղղակի քիչ է մնում հիմնավորի, որ մեր ազգը բանակի կարիք չունի: Գիտեք, հիմնավորել, որ մենք Իսրայել չենք, մենք Շվեյցարիա չենք, անհեթեթ զուգահեռներ տանել, թե այդ երկների հարևաններն ինչպիսին էին, սա ուղղակի վերին աստիճանի տխուր հանգամանք է: Այն, որ մենք քննադատում ենք ազգ-բանակ գաղափարախոսության շրջանակներում 1000 դրամներ մուրալը, դա անհերքելի է, բայց որ հիմնավորես, թե մենք ավելի լուրջ մակարդակի պաշտպանական համակարգի կարիք չունենք, սա, կներեք, կամ քաղաքական տհասություն է, կամ ուղղակի միտումնավորություն: Հույս տածել, որ Ղարաբաղյան խնդրի լուծումը, այն էլ Ադրբեջանի ու Ռուսաստանի ցանկալի տարբերակով, բերելու է նաև հայ-թուրքական հարաբերությունների կարգավորմանը, լինել այդքան միամիտ, որ հայ-թուրքական արձանագրությունների պատմությունից չհասկանալ, որ Թուրքիայի համար առաջին պլան բերված Ղարաբաղյան խնդիրն իրականում այդքան էլ առաջին պլանի խնդիր չէ, առաջին պլանի խնդիրը դա Հայոց Ցեղասպանության խնդիրն է, Ղարբաղյան խնդիրը ներկայացնել որպես գլխացավանք, որից օր առաջ պետք է ազատվել, սա աններելի է քաղաքական գործչի համար: